“ओ ते ठीक ऐ। पर में तुसेईं इस फ्रेचाइज (मतदान) दी असलीयत समझान्नां। असेईं ते इस बारै कोई बड़ी समझ नईं। पर, तुस जानदे गै ओ जे स्हाड़े बड़े बकील मि. एस्कम्ब न। बड़ा गै कनूनी लड़ाका बकील ऐ। उन्दी ते इत्थों दे जेटी इंजीनियर दी खासी तूं-तूं मैं-मैं होंदी ऐ। इस लड़ाई करी गै मि० एस्कब दे कौंसल च जाने च रकावट आवै करदी ही। उनें असेईं आइयै सारी गल्ल समझाई ते असेईं बोटर-लिस्टें च अपने-अपने नां लखाने आस्तै आखेआ। असें सबनें एस्कंब गी बोट दित्ते ते ओ कौंसला दे मैंबर चनोई गे। इस्सै करी अस इनें बोटें दा उन्ना मुल्ल नईं हे समझदे, जिन्ना तुस समझदे ओ। पर थोआड़ी गल्ल अस हून समझै करने आं। हून तुस असेईं सलाह के दिन्दे ओ?”